**Szentendre Város Önkormányzat Képviselő-testülete 25/2021. (VI. 18.) önkormányzati rendelete**

**változtatási tilalom elrendeléséről**

Szentendre Város Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 21. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

**1. §**

A rendelet hatálya kiterjed:

a) a Szentendre külterület 0231 és 0232/2 helyrajzi számú ingatlanokra,

b) a Szentendre belterület 1935 helyrajzi számú ingatlanra, valamint

c) azon telkekre, melyek a Szentendre Építési Szabályzatáról szóló 26/2017. (VII.31.) önkormányzati rendelet (a továbbiakban: SZÉSZ) szerint a *ca)-cd)* pontokban felsorolt építési övezetekbe tartoznak és területük eléri vagy meghaladja a SZÉSZ-ben a telekre vonatkozó építési övezetre meghatározott kialakítható telek legkisebb területét:

ca) kertvárosias lakóterületek,

cb) üdülőterületek,

cc) Lk/5 és Lk/12 jelű kisvárosias lakóterületek,

cd) a 3617/14 helyrajzi számú ingatlan kivételével az Lk/17 jelű kisvárosias lakóterület.

**2. §**

Szentendre településrendezési feladatainak megvalósítása érdekében a rendelet hatálya alá tartozó ingatlanok területére változtatási tilalmat rendel el a 22/2020. (II. 12.) sz. Kt. határozattal megindított településrendezési eljárás eredményeképpen a város teljes közigazgatási területére készülő, Szentendre Építési Szabályzatáról szóló 26/2017. (VII. 31.) önkormányzati rendeletet módosító önkormányzati rendelet hatálybalépésének napjáig, de legfeljebb jelen rendelet hatálybalépéstől számított három évig.

**3. §**

Ez a rendelet a kihirdetését követő napon lép hatályba.

Szentendre, 2021. június 16.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2021. június 18-án kihirdetésre került.

**dr. Schramm Gábor**

jegyző